Torstai 24.11.2016 klo 15.47 Meriliikenteessä on tammi-syyskuun aikana sattunut enemmän onnettomuuksia kuin koko viime vuonna yhteensä.
Asiasta torstaina kertoneen Trafin mukaan Suomen aluevesillä on tammi-syyskuussa tapahtunut 36 kauppamerenkulun onnettomuutta. Näistä 34 oli tapahtunut suomalaisaluksille.Koko viime vuonna onnettomuuksia oli yhteensä 34, joista suomalaisalusten onnettomuuksien osuus oli 29.Trafin asiantuntijat arvioivat, että moni kuluvana vuonna sattuneista onnettomuuksista johtui puutteellisesta tilannetietoisuudesta aluksilla. Erityisesti ovat lisääntyneet onnettomuudet, joissa erilaiset yksilön toimintaan liittyvät tekijät on arvioitu ensisijaiseksi onnettomuuden syyksi.Teknisestä viasta johtuvat onnettomuudet ovat sen sijaan olleet vähäisempiä ja niiden määrä on pysynyt ennallaan tänä ja viime vuonna. STT